నేషనల్ ఇన్‌స్టిటూట్ ఆఫ్ టెక్నాలజీ, ఆంధ్రప్రదేశ్

నేషనల్ ఇన్స్టిట్యూట్ ఆఫ్ టెక్నాలజీ ఆంధ్రప్రదేశ్ (ఎన్‌ఐటి ఆంధ్ర), ప్రభుత్వ సాంకేతిక విశ్వవిద్యాలయం. భారత ప్రభుత్వం స్థాపించిన 31వ ఎన్‌ఐటి ఇది. 2015-16 విద్యా సంవత్సరంలో ఆంధ్రప్రదేశ్‌లోని తాడేపల్లిగూడెంలో దీన్ని స్థాపించారు. భారత ప్రభుత్వం దీన్ని జాతీయ ప్రాముఖ్యత కలిగిన సంస్థగా గుర్తించింది. ప్రస్తుతం అండర్ గ్రాడ్యుయేట్ (B.Tech), పోస్ట్ గ్రాడ్యుయేట్ (M.Tech), డాక్టోరల్ (Ph.D) ప్రోగ్రామ్‌లను అందిస్తోంది. విద్యారంగాలు అండర్ గ్రాడ్యుయేట్ (బి.టెక్) – అడ్మిషన్లు సెంట్రల్ జోసా/సిఎస్ఎబి కౌన్సెలింగ్ ప్రక్రియ ద్వారా జెఇఇ (మెయిన్స్) పరీక్ష ఆధారంగా ఉంటాయి. బయోటెక్నాలజీ కెమికల్ ఇంజనీరింగ్ సివిల్ ఇంజనీరింగ్ కంప్యూటర్ సైన్స్ & ఇంజనీరింగ్ ఎలక్ట్రికల్ & ఎలక్ట్రానిక్స్ ఇంజనీరింగ్ ఎలక్ట్రానిక్స్ & కమ్యూనికేషన్ ఇంజనీరింగ్ మెకానికల్ ఇంజనీరింగ్ మెటలర్జికల్ & మెటీరియల్స్ ఇంజనీరింగ్. ప్రతి బ్రాంచ్‌లో, 50% సీట్లు ఆంధ్రప్రదేశ్ విద్యార్థులకు, 50% ఇతర రాష్ట్రాల విద్యార్థులకు కేటాయించబడ్డాయి. పోస్ట్ గ్రాడ్యుయేట్ (M.Tech) – ఈ సంస్థ ప్రత్యేక రంగాలలో M.Tech ప్రోగ్రామ్‌లను అందిస్తుంది. ప్రస్తుత M.Tech స్పెషలైజేషన్లలో ఇవి ఉన్నాయి: బయోప్రాసెస్ ఇంజనీరింగ్ (బయోటెక్నాలజీ) కెమికల్ ఇంజనీరింగ్ జియోటెక్నికల్ ఇంజనీరింగ్ (సివిల్) కంప్యూటర్ సైన్స్ & డేటా అనలిటిక్స్ పవర్ ఎలక్ట్రానిక్స్ & డ్రైవ్స్ (ఎలక్ట్రికల్) అడ్వాన్స్‌డ్ కమ్యూనికేషన్ సిస్టమ్స్ & సిగ్నల్ ప్రాసెసింగ్ (ఎలక్ట్రానిక్స్) తయారీ ఇంజనీరింగ్, థర్మల్ ఇంజనీరింగ్ (మెకానికల్). పరిశోధన (MS & Ph.D) – ఎన్‌ఐటి పరిశోధన డిగ్రీలను కూడా అందిస్తుంది. ఆయా విభాగాల్లో MS (పరిశోధన ద్వారా), రెండూ (పూర్తి సమయం, పార్ట్ టైమ్) అందుబాటులో ఉన్నాయి. వీటిలో అన్ని ప్రధాన ఇంజనీరింగ్ విభాగాలు ఉన్నాయి: బయోటెక్నాలజీ రసాయన సివిల్ కంప్యూటర్ సైన్స్ విద్యుత్ ఈసీఈ మెకానికల్ మెటలర్జికల్ & మెటీరియల్స్, స్కూల్ ఆఫ్ సైన్సెస్ అండ్ హ్యుమానిటీస్ (గణితం, భౌతిక శాస్త్రం, రసాయన శాస్త్రం, ఇంగ్లీష్, నిర్వహణ). విద్యార్థి జీవితం, సౌకర్యాలు ఎన్‌ఐటి ఆంధ్రాలో బాలురకు పది, బాలికలకు ఐదూ హాస్టళ్లు ఉన్నాయి, వీటిలో దాదాపు 2,000 మంది విద్యార్థులు వసతి పొందవచ్చు. మొదటి సంవత్సరాల్లో నాలుగు సీట్ల గది, రెండవ, మూడవ సంవత్సరాల్లో రెండు సీట్ల గది, నాల్గవ సంవత్సరాల్లో ఒక సీటున్న గది ఉంటుంది. లైబ్రరీ సంస్థలో ఒక కేంద్ర గ్రంథాలయం ఉంది. ఇందులో SC/ST పుస్తక బ్యాంకులు, రిఫరెన్స్ పుస్తకాలు, CD-ROMలు, పత్రికలు, ఇతర విద్యా వనరులు ఉన్నాయి. ఆరోగ్య కేంద్రం క్యాంపస్‌లో ఒక ఆరోగ్య కేంద్రం ఉంది. విద్యార్థులు, సిబ్బంది వైద్య అవసరాలను తీర్చడానికి ఇందులో ఒక పూర్తి-కాల వైద్యాధికారి, ఐదుగురు పారామెడికల్ సిబ్బందీ ఉన్నారు. అవసరమైతే రోగులను సమీపంలోని ఆసుపత్రులకు తరలించే సౌకర్యాలు ఉన్నాయి. క్రీడలు ఈ సంస్థ క్రీడా విభాగం ద్వారా విద్యార్థులలో సృజనాత్మకను, ఇతర ప్రతిభనూ వెలికితీయడానికీ, పెంపొందించడానికీ విస్తారమైన మార్గాలను అందిస్తుంది. క్రీడా విభాగం కింద ఉన్న ప్రధానమైన కేండ్రాలు -కార్యాచరణ కేంద్రం, జిం. ఇవి వివిధ క్రీడా కార్యక్రమాలు, ఇండోర్, అవుట్‌డోర్ ఆటలకూ అవకాశాలను అందిస్తాయి. శిక్షణ & ప్లేస్‌మెంట్ సెల్ ఈ సంస్థ యొక్క శిక్షణ & నియామక విభాగం సంస్థకూ పరిశ్రమకూ మధ్య అనుసంధానంగా పనిచేస్తుంది. దీని లక్ష్యం "విజయవంతమైన భవిష్యత్తు కోసం నాణ్యమైన ఇంజనీర్లను సిద్ధం చేయడం". దీని దార్శనికత "అత్యుత్తమ అధ్యాపకులు, విద్యార్థులు, సిబ్బందిని ఆకర్షించే, బహుమతులు ఇచ్చే, నిలుపుకునే జాతీయంగా గుర్తింపు పొందిన సంస్థగా ఉండటం". ఈ సెల్ విధులు: పారిశ్రామిక సందర్శనలు, ప్లాంట్‌లో శిక్షణ, పరిశ్రమ సంబంధిత విద్యార్థి ప్రాజెక్టులను నిర్వహించడం ద్వారా పరిశ్రమ - సంస్థ పరస్పర చర్యను పెంపొందించడం. విద్యార్థులకు వారి ఆసక్తులు, కంపెనీల ఎంపికకు అనుగుణంగా వ్యక్తిగత కెరీర్ కౌన్సెలింగ్ అందించడం. విద్యార్థులు ఆసక్తి ఉన్న కంపెనీలను ఎంచుకోవడానికి వీలుగా జాబ్-ప్రొఫైల్స్, యాజమాన్యాల డేటాను నిర్వహించడం, పంచుకోవడం. క్యాంపస్ ప్లేస్‌మెంట్ కార్యక్రమాలను నిర్వహించడం, పాఠ్యాంశాల మెరుగుదల గురించి సందర్శించే సంస్థలు వెలిబుచ్చిన అభిప్రాయాలను కళాశాల యాజమన్యానికి పంపడం. ఇన్స్టిట్యూట్ నుండి ఇటీవలి ప్లేస్‌మెంట్ డేటా చూపిస్తుంది: ర్యాంకింగు 2015లో భారత ప్రభుత్వం నేషనల్ ఇన్‌స్టిట్యూట్ ఆఫ్ టెక్నాలజీ, ఆంధ్రప్రదేశ్‌ను జాతీయ ప్రాముఖ్యత కలిగిన సంస్థగా ప్రకటించింది. ఇది ఎన్‌ఐటిల గొలుసులో అత్యంత తాజా ఎన్‌ఐటి కాబట్టి, దీనికి ఇంకా జాతీయ సంస్థాగత ర్యాంకింగ్ ఫ్రేమ్‌వర్క్ ర్యాంకు ఇవ్వలేదు. 15వ రాష్ట్రీయ శిక్షా గౌరవ్ పురస్కార్ వేడుక సందర్భంగా సెంటర్ ఫర్ ఎడ్యుకేషన్ గ్రోత్ అండ్ రీసెర్చ్ వారు 2021లో దక్షిణ భారతదేశంలోని ఉత్తమ సంస్థగా ఈ సంస్థకు గుర్తింపు నిచ్చారు. ఇవి కూడా చూడండి నేషనల్ ఇన్స్టిట్యూట్స్ ఆఫ్ టెక్నాలజీ జాతీయ ప్రాముఖ్యత కలిగిన సంస్థలు మూలాలు